**DVODNEVNI IZLET NA ŠMOHOR (776m)**

**IN MALIČ (936m)**

**ŠTART: sobota, 6.4.2024, železniška postaja Brežice ob 12.40**

**CILJ:** **nedelja, 7.4.2024, železniška postaja Brežice 12.40**

**OPIS POTI:** Z vlakom se bomo odpeljali do Laškega. Od tam gremo peš po planinski poti do koče na Šmohorju. Med potjo se bomo planinci iz OŠ Artiče družili s planinci iz OŠ Brežice. Hoje do vrha bo za 3 ure skupaj s postanki. V koči nas čaka topel obrok – špageti boloneze in posladek iz nahrbtnika. Sledi planinsko večerno druženje, pripovedovanje šal, pravljica, nočni sprehod z lučkami in spanje v skupnih sobah. Zjutraj vstanemo ob 6.30 in po samopostrežnem zajtrku krenemo na bližnji Malič. Od tam nas bo vodila pot proti železniški postaji Laško. Z vlakom se pripeljemo v Brežice ob 12.40, kjer nas čakajo starši.

**OBVEZNA OPREMA:** udobna športna obutev, večslojna oblačila: pulover, kratka majica in tanka bundica, trenirka, čelna svetilka, topla kapa, rokavice, palerina – v primeru, če bo napovedano kaj dežja ali zaščita za sonce v primeru sončne napovedi.

**V planinskem nahrbtniku imam:** 2 sendviča za soboto in 2 žemlji ter 2 nepokvarljiva namaza (pašteta, marmelada, Rio mare pate…) za nedeljo. Tablica čokolade/frutabela… in 2 pol litrski navadni plastenki vode, 2 jabolki /pomaranči… zobna ščetka, rezervni spodnji del trenirke in tanek pulover/švic majica, nogavice. Vse pakiraj v vrečke, da je zaščiteno pred vlago. Na dnu nahrbtnika imam v denarnici 38 eura za večerjo, nočitev, zajtrk in povratno vozovnico. Denar bomo pobrali v koči. Vsak ima lahko dodatno s sabo še par evrov za razglednico, spominek. Kdor ni član PD Brežice, naj ima s sabo 9 eura za članarino, drugače je zanj nočitev za 6 eura dražja.

**NE NOSIMO:** šolskih torb, banan, igrač, knjig, šolskih peresnic, brisač, šamponov, dodatne obutve, pižame, sokov v tetrapaku, plastenk, ki slabo tesnijo, telefonov, glavnikov… Pred odhodom bomo otrokom pregledali nahrbtnike, če bo v njih kaj preveč, bomo dali ven Bistvo dvodnevnega pohoda je druženje, premagovanje naporov in okušanje preprostega načina življenja. Spali bomo kar v trenirkah. Telefonirali domov ne bomo. Staršem vodniki pošljemo SMS s pozdravi.

|  |
| --- |
| **PRIJAVE ZBIRAMO DO ZAPOLNITVE PROSTIH MEST!!! - najkasneje do četrtka, 4.4.**  Na SMS mentorica Natalija 041 913 158 – zapiši: IME in priimek otroka, starost. |

Vabljeni ljubitelji hoje, zdravega načina življenja. Vabljeni starši, ki boste sprva na čakalni listi in vas vzamemo s sabo, če bo dovolj prostora.

**IZLET BO TEŽEK TOLIKO, KOT BO TEŽEK NAHRBTNIK. OTROK PAKIRA SAM.**

Izlet bomo vodili planinska vodnica Natalija Vahčič, športna pedagoginja Hedvika Lopatič, učiteljica iz OŠ Brežic in pripravnik za mladinskega vodnika Jakob Mlakar.

V primeru zelo slabe napovedi vremena, bomo izlet odpovedali dan prej: dobite SMS in naknadno določili nov datum.

**GIBANJE = ŽIVLJENJE.**